**Referat FAU Søndeled skole torsdag 17.oktober 2024**

Sted: Søndeled skole

Til stede: Tine Teige Sommerfelt (avtroppende leder), rektor Beate Aas (første delen av møtet), Kenneth Stiansen (repr. 4.kl.), Hanne Trine Helland Ellefsen (6.kl.), Reneé L. Røskeland (2.kl.), Kenneth Stamsø Solheim (7.kl.), Reidun Marie Stamsø Solheim (5.kl.) og Linn Marit Granstøl (1.kl.)

Frafall: Ingeborg Olimstad Mørner (3.kl.)

**Saker:**

1. **Intro til FAU v/ Beate**. Viste en video om å være FAU-representant og informerte om siden www.fug.no (foreldreutvalget i grunnopplæringen).
2. **Årshjul for FAU v/ Beate.** Årshjulet er en veileder for oss som sitter i FAU, men det er mulig vi forandrer noe av innholdet i den. Årshjulet legges ut på den lukkede facebooksiden til FAU.
3. **Bemanning/ bærekraft 25**

Søndeled skole har fram til nå driftet dyrt, dyrere enn Risør barneskole hvor det er flere barn per voksen. For å møte de økonomiske utfordringene i kommunen, skal skolen kutte i antall voksne. Det kan bli aktuelt å slå sammen flere klasser i flere fag, med unntak av 1.klasse.

1. **Valg**

Leder: Hanne Trine

Nestleder: Ingeborg

Kasserer: Kenneth S.S.

Sekretær: Reidun Marie

1. **17.mai**

Årets kull i 7.klasse er for få til at de kan arrangere 17.mai alene på Søndeled. Komiteen som tidligere har eksistert og hatt egen økonomi, ble «lagt ned» før sommeren. Nå er det kun FAU som har bankkonti (og Vipps). Det sto penger på 17.mai-komiteens konto og disse ble overført til FAU sin konto før sommeren.

Det skal øremerkes et visst beløp fra FAU-kontoen som kun skal gå til innkjøp av varer/ mat til 17.mai. Denne summen må tilsvare det som tidligere har vært brukt til dette (se i 17.mai perm).

Ulike alternativer for ny form på 17.mai-komitee ble diskutert: skal hele mellomtrinnet stå ansvarlig?, skal FAU delta på lik linje med de ansvarlige klassene?, skal 4. og 7. ha ansvar slik at det går noen år mellom hver gang foreldre må drive dugnad?, skal man trekke ut ett visst antall foreldre fra alle klassetrinn? Det har blitt uttrykt fra noen andre foreldre at det ikke er ønskelig eller aktuelt med dette ansvaret mer enn ett år.

Det var enighet i møtet at 7.klasse fortsatt skal ha ansvar, men de trenger flere voksne. Siden vi i FAU representerer foreldre på alle trinnene på skolen, og man ikke har mulighet til å høre alles mening om temaet, må ansvaret for en avgjørelse om dette ligge på oss.

Følgende avgjort med flertall etter avstemning:

Foreldre for 6. og 7.klasse skal sammen ha ansvar for 17.mai-arrangementet på Søndeled skole. FAU kaller inn til det første møtet over nyttår - senest innen februar måned. Kasserer er eneste person som har tilgang på konto/ kan betale fakturaer, så vedkommende må hjelpe til. FAU har fortsatt det overordnede ansvaret for lotteriet som tidligere.

Nytt FAU-møte er satt til **onsdag 27.11.24 kl. 18:15 på Søndeled skole.** Dette gjelder som innkalling.